
1.
Johdanto
Takuurahasto ulkosuhteisiin liittyville hankkeille perustettiin 25 päivänä toukokuuta 2009 annetulla neuvoston asetuksella (EY, Euratom) N:o 480/2009
 (kodifioitu toisinto). Jos lainansaaja laiminlyö Euroopan unionin myöntämän tai takaaman lainan takaisinmaksun, laina maksetaan takaisin takuurahastosta. Rahastoasetuksen 7 artiklan mukaisesti komissio antoi rahaston varainhoidon Euroopan investointipankin (EIP) hoidettavaksi yhteisön ja EIP:n 23. marraskuuta 1994 Brysselissä ja 25. marraskuuta 1994 Luxemburgissa allekirjoittaman yleissopimuksen, jäljempänä ’yleissopimus’, mukaisesti. Yleissopimusta on myöhemmin muutettu 17. ja 23. syyskuuta 1996, 8. toukokuuta 2002, 25. helmikuuta 2008, 20. lokakuuta 2010 ja 9. marraskuuta 2010.
Yleissopimuksen 8 artiklan 2 kohdassa määrätään, että EIP toimittaa komissiolle kunkin vuoden maaliskuun 1. päivään mennessä vuosikertomuksen rahaston tilanteesta ja sen hoidosta (taloudellinen tulos) sekä rahaston edellisen vuoden taseen (rahaston taloudellinen tilanne). Lisätietoja vuoden 2012 kertomuksesta löytyy komission yksiköiden valmisteluasiakirjasta.
Asetuksen 8 artiklassa säädetään lisäksi, että komissio toimittaa viimeistään seuraavan varainhoitovuoden toukokuun 31. päivänä Euroopan parlamentille, neuvostolle ja tilintarkastustuomioistuimelle vuosikertomuksen rahaston tilanteesta ja hoidosta edellisenä varainhoitovuonna.
2.
Rahaston taloudellinen tilanne 31. joulukuuta 2012
Rahaston taloudellisella tilanteella tarkoitetaan rahaston pääoman kaikkia liikkeitä yhteensä sen jälkeen, kun rahasto perustettiin vuonna 1994. 
2.1.
Rahaston pääoman liikkeet
Rahaston varat olivat yhteensä 2 021 926 202,00 euroa (ks. valmisteluasiakirjan 3 kohta: Rahaston taloudellinen tilanne 31. joulukuuta 2012, EIP). Summaan sisältyvät seuraavat rahaston perustamisesta lähtien kertyneet määrät:
	Takuurahasto
	Määrä 31.12.2012
	Määrä 31.12.2011
	Muutos

	Rahoitusosuudet talousarviosta rahastoon
	3 540 394 500,00 
	3 384 734 500,00 
	155 660 000,00 

	Päättyneiden varainhoitovuosien nettotulokset
	846 343 661,55
	802 354 046,04 
	43 989 615,51 

	Rahaston laiminlyödyistä maksueristä suorittamien maksujen takaisinperintä
	578 854 353,78
	576 705 008,19 
	2 149 345,59

	Muut lyhytaikaiset velat (mukaan luettuina maksamattomat takuut ja EIP:n hallinnointipalkkiot)
	18 819 492,23 
	770 809,98 
	18 048 682,25

	Myöhässä olevista suorituksista perityt maksut (vuodelta 2002)
	5 090 662,91 
	5 090 662,91 
	0,00 

	Takausmaksujen suoritukset (mukaan luettuina maksamattomat takuut)
	(519 866 214,55)
	(477 860 856,19) 
	(42 005 358,36)

	Ylijäämän palautukset talousarvioon (myös uusien jäsenvaltioiden liittymisestä johtuva poikkeuksellinen palautus talousarvioon)
	(2 501 391 526,79) 
	(2 501 391 526,79) 
	0,00 

	Salkun arvon mukauttaminen IFRS-standardeihin perustuvan arvonmäärityksen mukaisesti
	53 681 272,87 
	(34 197 488,08) 
	87 878 760,95

	Rahaston kirjanpitoarvo
	 2 021 926 202,00 
	1 756 205 156,06 
	265 721 045,94 


Rahaston kirjanpitoarvo kasvoi noin 266 miljoonaa euroa vuonna 2012. Tämä johtuu seuraavista:
Arvonnousu
· Talousarviosta maksettiin (rahoitettava määrä) 156 miljoonaa euroa, jotta rahasto pääsisi 9 prosentin tavoitesummaan. 
· Rahoitustoimien nettotulot olivat 44 miljoonaa euroa.
· Rahastosta maksulaiminlyöntien seurauksena maksetut 2 miljoonaa euroa perittiin takaisin.
· 18 miljoonan euron maksettava määrä, joka muodostuu lähinnä rahastolle osoitetuista takuuvaateista (jotka maksettiin vuoden 2013 alussa).
· Salkun arvo nousi 88 miljoonaa euroa, mikä johtui finanssikriisin aiheuttamasta hintojen epävakaudesta.
Arvonlasku
· Rahasto kattoi Syyrian laiminlyömät maksut, joiden kokonaissumma on 42 miljoonaa euroa ja joista oli 31. joulukuuta 2012 maksamatta vielä 18 miljoonaa euroa (muut lyhytaikaiset velat). 
2.2.
Merkittävät liiketoimet
(1) Talousarviosta rahastoon maksettava rahoitusosuus määritettiin tammikuussa 2012 rahastoasetuksen 3 ja 5 artiklan mukaisesti:
 

Rahastoasetuksen
 3 artiklassa rahaston tavoitesummaksi vahvistetaan 9 prosenttia kustakin toimesta aiheutuvien pääomasitoumusten kokonaismäärästä, johon lisätään maksamattomat erääntyneet korot.


Rahastoasetuksen 5 artiklan mukaan talousarviosta rahastoon vuonna n+1 siirrettävä määrä lasketaan vuoden n–1 lopun mukaisen tavoitesumman ja vuoden n alussa lasketun rahaston varojen nettoarvon välisenä erotuksena.


Jotta rahasto pääsisi 9 prosenttiin pääomasitoumusten kokonaismäärästä, vuoden 2013 talousarvioon sisällytettiin 155,66 miljoonan euron määrä rahastoon maksettavaa osuutta varten. Joulukuun 31. päivänä 2011 tavoitesumma oli 1 911,09 miljoonaa euroa, joka vastaa 9:ää prosenttia voimassa olevien taattujen toimien kokonaismäärästä (21 234,34 miljoonaa euroa). Joulukuun 31. päivänä 2011 tavoitesumman ja rahaston nettovarojen (1 755,43 miljoonaa euroa) välinen erotus oli 155,66 miljoonaa euroa.


Tätä määrää pyydettiin rahaston rahoittamiseen vuonna 2013, ja neuvosto ja Euroopan parlamentti hyväksyivät sen marraskuussa 2012. Tämän jälkeen se katsottiin rahaston saatavaksi unionin talousarviosta. 
(2) Helmikuun 20. päivänä 2012 talousarviosta siirrettiin rahastolle 260,17 miljoonaa euroa. Tämä summa vastasi talousarviosta vuonna 2012 rahoitettavaa määrää (ks. lisätietoja 3.2.1 kohdassa ”Rahaston rahoittaminen”).
(3) EIP:llä on ollut marraskuusta 2011 lähtien erääntyviä valtionlainaa koskevia saatavia Syyrialta.
 Näin ollen ja EU:n ja EIP:n välisen takuusopimuksen mukaisesti EIP on turvautunut EU:n takuurahastoon neljästi vuoden 2012 aikana. Rahastosta on maksettu kaikkiaan 42 miljoonaa euroa, joista 2,15 miljoonaa on peritty takaisin (ks. 4.1 kohta ”Viivästyneiden erien suorittaminen”).
2.3.
Raportointipäivän jälkeen tehty merkittävä liiketoimi
Helmikuun 20. päivänä 2013 talousarviosta siirrettiin rahastolle 155,66 miljoonaa euroa. Tämä summa vastasi talousarviosta vuonna 2013 rahoitettavaa määrää.
2.4.
Tilinpäätöksen esittäminen
2.4.1.
Laatimisperusteet
Rahaston tilinpäätös (samoin kuin konsolidoimattomat tilinpäätökset) on laadittu Euroopan komission tilinpitäjän hyväksymien kirjanpitosääntöjen mukaisesti siten kuin valmisteluasiakirjassa on selitetty, ja erityisesti on otettu huomioon ”Kirjanpitosääntö nro 11 – Rahoitusvälineet”.
2.4.2.
Takuurahaston konsolidoimaton tilinpäätös 31. joulukuuta 2012
Takuurahaston konsolidoimattomat tilinpäätökset laaditaan, jotta huomioon voidaan ottaa kirjanpitotapahtumat, joita ei ole sisällytetty EIP:n laatimaan rahaston tilinpäätökseen (ks. valmisteluasiakirja). Tällaiset tapahtumat on otettava huomioon sen vuoksi, että rahaston perustamisen jälkeen maksujen laiminlyöntejä on ollut toistuvasti. Jos lainanottaja, jonka lainalla on rahaston takaus, laiminlyö maksut, konsolidoimattomaan tilinpäätökseen olisi sisällytettävä kaikki mahdolliset maksamattomat määrät, kertyneet viivästyskorot ja muut siirtyvät erät
 siihen saakka, kun rahastolle kuuluvat määrät on maksettu kokonaisuudessaan takaisin. Näin rahastoa varten on vuoden lopussa täydellinen tilinpäätös, joka konsolidoidaan EU:n konsolidoituun taseeseen. Joulukuun 31. päivänä 2012 konsolidoimattomaan tilinpäätökseen oli kirjattu vaihtuvina vastaavina (siirretyt lainat) kaikkiaan 21 873 627,24 euroa rahastosta katettuja Syyrian laiminlyömiä maksuja ja muina saamisina samaan maksuvelvoitteensa laiminlyöneeseen velalliseen kohdistuva 17 982 385,53 euron takuuvaade (ja vastakirjaus vastattavina, sillä maksu oli suoritettu tammi–helmikuussa 2013). Rahaston konsolidoimattoman taseen loppusumma on 2 061 782 214,77 euroa.
Olisi huomattava, että konsolidoimaton tilinpäätös heijastaa komission tilinpitäjän 31. tammikuuta 2013 tekemää päätöstä, jonka mukaan 1. tammikuuta 2012 tai sen jälkeen alkaneina tilikausina unionin toimielinten myytävissä olevat rahoitusvarat näytetään vaihtuvina tai pysyvinä vastaavina niiden jäljellä olevasta erääntymisajasta riippuen, eikä enää ainoastaan vaihtuvina vastaavina. Vertailun vuoksi vaihtuvien ja pysyvien vastaavien erottelua on sovellettu myös vuoden 2011 lukuihin. Komission yksiköiden valmisteluasiakirjassa
esitetty tase ei kuitenkaan noudata tilinpitäjän päätöstä. Päätös hyväksyttiin tosiasiallisesti liian myöhään, jotta se olisi voitu sisällyttää ulkosuhteisiin liittyville hankkeille perustetun takuurahaston tilinpäätökseen, kuten EIP ja komission yksiköiden valmisteluasiakirjan säännökset edellyttävät.
2.4.2.1.
Takuurahasto: konsolidoimaton tase
Konsolidoimattomalla taseella tarkoitetaan sitä, ettei tasetta ole vielä yhdistetty unionin konsolidoituun tilinpäätökseen. Suurimmat muutokset selitetään taseen liitetiedoissa.
	Tase: varat euroina
	2012
	2011

	PYSYVÄT VASTAAVAT
	
	

	Pitkäaikaiset sijoitukset
	1 347 503 201,55
	994 147 018,00

	Myytävissä olevat sijoitukset – hankintamenon mukaan
	1 277 457 029,68
	986 847 999,50

	Myytävissä olevat sijoitukset – vakuutusmatemaattiset erot
	1 937 127,51
	1,281,526,63

	Myytävissä olevat sijoitukset – käyvän arvon oikaisut
	52 128 946,59
	(11 104 971,28)

	Myytävissä olevat sijoitukset – siirtosaamiset
	15 980 097,77
	17 122 463,15

	Pysyvät vastaavat yhteensä
	1 347 503 201,55
	994 147 018,00

	
	
	

	VAIHTUVAT VASTAAVAT
	 
	 

	Lyhytaikaiset sijoitukset
	268 067 766,99
	200 405 636,14

	Myytävissä olevat sijoitukset – hankintamenon mukaan
	265 916 314,50
	220 037 760,00

	Myytävissä olevat sijoitukset – vakuutusmatemaattiset erot
	(2 383 541,31)
	(368 459,65)

	Myytävissä olevat sijoitukset – käyvän arvon oikaisut
	1 540 460,39
	(23 084 885,85)

	Myytävissä olevat sijoitukset – siirtosaamiset
	2 994 533,41
	3 821 221,64

	Lyhytaikaiset saamiset
	196 117 402,09
	260 170 000,00

	Rahoitusosuudet EU:n talousarviosta
	155 660 000,00
	260 170 000,00

	Siirretyt lainat
	21 873 627,24
	-

	Muut saamiset: maksettavaksi lankeavat takaukset
	17 982 385,53
	-

	Muut saamiset: kuponkikorko
	601 389,32
	-

	Käteisvarat ja muut rahavarat
	250 093 844,14
	301 482 501,92

	Juoksevat tilit
	8 074 235,40
	1 340 446,23

	Lyhytaikaiset talletukset – nimellisarvo 
	242 000 000,00
	299 600 000,00

	Lyhytaikaisista talletuksista kertyneet korot
	19 608,74
	542 055,69

	Vaihtuvat vastaavat yhteensä 
	714 279 013,22
	762 058 138,06

	 
	 
	 

	YHTEENSÄ
	2 061 782 214,77
	1 756 205 156,06


	Tase: velat euroina
	2012
	2011


	 
	 
	 

	A. OMA PÄÄOMA
	 
	 

	Pääoma (takuurahasto)
	1 039 002 973,21 
	883 342 973,21

	Maksetut rahoitusosuudet
	883 342 973,21
	623 172 973,21

	Myönnetyt, mutta vielä maksamattomat rahoitusosuudet
	155 660 000,00
	260 170 000,00

	Rahastot
	53 681 272,87 
	(34 197 488,08)

	Soveltaminen ensimmäistä kertaa – käyvän arvon rahasto
	11 865,89
	(7 630,95)

	Muutos myytävissä olevien sijoitusten käyvässä arvossa
	53 669 406,98
	(34 189 857,13)

	Kertynyt ylijäämä/alijäämä
	906 288 860,95
	864 136 059,99

	Edellisten tilikausien ylijäämä
	906 288 860,95
	864 136 059,99

	Varainhoitovuoden taloudellinen tulos
	43 929 330,40
	42 152 800,96

	Oma pääoma yhteensä
	2 042 902 437,43
	1 755 434 346,08

	 
	 
	 

	LYHYTAIKAINEN VIERAS PÄÄOMA
	 
	 

	Lyhytaikaiset velat
	18 879 777,34
	770 809,98

	Maksettava takuuvaade
	17 982 385,53
	

	Muut
	837 106,70
	770 809,98

	Muut (käsittelymaksut)
	60 285,11
	-

	Lyhytaikainen vieras pääoma yhteensä 
	18 879 777,34
	770 809,98

	 
	 
	 

	YHTEENSÄ
	2 061 782 214,77
	1 756 205 156,06


Taseen liitetiedot:
· ’Lyhytaikaiset saamiset’ sisältävät vuoden 2013 rahoitettavan määrän, joka on tarkoitus maksaa EU:n talousarviosta rahastoon alkuvuonna 2013. Ne sisältävät myös siirretyt lainat, jotka rahasto on jo maksanut takaajan ominaisuudessa, sekä summat, jotka oli vaadittu maksettaviksi, mutta joita ei ollut vielä maksettu (maksu tammi-helmikuussa 2013). Näihin määriin sisältyvät pääoma, korot ja Euroopan unionin talousarvioon maksettavat sakkoseuraamukset, jotka johtuvat rahaston takauksen vapautuksesta käyttöön. Muut saamiset ovat kuponkikorkoja, jotka ovat erääntyneet taseen päivämääränä, mutta joita ei ole maksettu.
· Omaan pääomaan kuuluvan ’kertyneen ylijäämän’ ero verrattuna valmisteluasiakirjassa esitettyyn rahaston taloudelliseen tilanteeseen selittyy takausvaateiden ja sakkoseuraamusten palautuksilla rahastoon.
· Vuoden 2012 ’lyhytaikaiset velat’ kattavat taseen päivämääränä erääntyneet mutta maksamattomat takuut, EIP:lle kuuluvat takaisinperintämaksut, jotka johtuvat rahastolle kuuluvien seuraamusmaksujen suorittamisesta, EIP:n hallinnointipalkkion ja tilintarkastuspalkkiot.
· Vuosina 2011 ja 2012 komissio ei kirjannut arvonalenemisia rahaston salkussa olevissa EU-maiden valtion joukkovelkakirjoissa tai niiden takaamissa joukkovelkakirjoissa. 
· Rahaston altistuminen valtioriskille EU-maittain esitetään valmisteluasiakirjassa.
2.4.2.2.
Takuurahasto: konsolidoimaton tuloslaskelma
Samaan tapaan kuin konsolidoimaton tase, konsolidoimaton tuloslaskelma tarkoittaa sitä, ettei sitä vielä ole sisällytetty EU:n konsolidoituun tilinpäätökseen. Suurimmat mukautukset selitetään konsolidoimattoman tuloslaskelman liitetiedoissa.
	Konsolidoitu tuloslaskelma euroina
	2012
	2011

	 
	 
	 

	Rahoitustoiminnan tuotot
	47 722 795,64
	44 976 268,71

	Korkotuotot
	 
	 

	Käteisvarojen ja muiden rahavarojen korkotuotot
	2 152 817,58
	4 118 369,38

	Myytävissä olevien sijoitusten korkotuotot
	36 869 194,02
	40 771 673,71

	Muut korkotuotot
	104 765,51
	86 225,62

	Myytävissä olevien sijoitusten toteutuneet myyntivoitot
	8 596 018,53 
	 

	Rahoitustoiminnan kulut
	(3 793 465,24)
	(2 823 467,75)

	Myytävissä olevien sijoitusten toteutuneet myyntitappiot
	(2 781 347,56)
	(1 940 019,61)

	Muut rahoituskulut
	(1 012 117,68)
	(883 448,14)

	joista hallinnointipalkkiot
	(805 306,70)
	(739 809,98)

	joista käsittelymaksut
	(60 285,11)
	

	Muun toiminnan ylijäämä
	43 929 330,40
	42 152 800,96

	 
	 
	 

	Varainhoitovuoden taloudellinen tulos
	43 929 330,40
	42 152 800,96


Konsolidoimattoman tuloslaskelman liitetiedot:
’Muut rahoituskulut’ sisältävät EIP:n hallinnointipalkkion, tilintarkastuspalkkiot ja EIP:lle kuuluvat takaisinperintämaksut, jotka johtuvat rahastolle kuuluvien seuraamusmaksujen suorittamisesta.
3.
Maksut rahastoon tai rahastosta
Tässä jaksossa selitetään pääoman liikkeet rahastoon ja rahastosta.
3.1.
Yleisestä talousarviosta rahastoon suoritettujen maksujen oikeusperusta
Rahastoasetusta muutettiin vuonna 2007
. Tavoitteena oli tehostaa budjettivarojen käyttöä, jolloin varojen suorittaminen rahastoon perustuisi myönnettyjen taattujen lainojen toteutuneisiin määriin.
Tavoitesumma on 9 prosenttia myönnettyjen lainojen ja taattujen lainojen yhteismäärästä, kaikki katetut toimet (EIP, makrotaloudellinen apu ja Euratomin lainat) mukaan luettuina. Tavoitesumman ja rahaston varojen nettoarvon välinen erotus joko maksetaan rahastoon budjettikohdasta 01 04 01 14 ’Maksut takuurahastoon’ tai, ylijäämätapauksessa, rahastosta talousarvioon.
Rahaston rahoitus toteutetaan otsakkeeseen 4 (Ulkosuhteet) kuuluvasta budjettikohdasta 01 04 01 14 ’Takuurahaston rahoittaminen’. Tässä yhteydessä on syytä huomata, että komissio antoi vuonna 2013 säädösehdotuksen EIP:n ulkoisesta valtuudesta vuosina 2014–2020. Neuvosto ja parlamentti käsittelevät ehdotusta parhaillaan. Näiden neuvottelujen tulos vaikuttaa huomattavasti takuurahaston rahoittamiseen tarvittavaan summaan, sillä rahaston koko on suoraan verrannollinen katettuihin summiin.
3.2.
Yleisestä talousarviosta tai yleiseen talousarvioon varainhoitovuonna suoritetut maksut
3.2.1.
Rahaston rahoittaminen
Joulukuun 31. päivänä 2010 voimassa olleiden taattujen toimien (16 360,73 miljoonaa euroa) perusteella 260,17 miljoonaa euroa lisättiin budjettikohtaan 01 04 01 14 ’Takuurahaston rahoittaminen’ Euroopan unionin vuoden 2012 yleisen talousarvion menotaulukossa. Tämä määrä maksettiin yhtenä suorituksena talousarviosta rahastoon 20. helmikuuta 2012. 
3.2.2.
Rahaston rahoitusomaisuuden sijoittamisesta saadut korot
3.2.2.1.
Sijoituspolitiikka
Rahaston rahoitusomaisuus on sijoitettu niiden varainhoitoperiaatteiden mukaan, joista määrätään yleissopimuksen, sellaisena kuin se on muutettuna
, liitteessä. Periaatteiden mukaan 20 prosenttia rahaston varoista on sijoitettava lyhytaikaisiin, enintään vuoden kuluessa erääntyviin sijoituksiin. Näihin sijoituksiin sisältyvät vaihtuvakorkoiset arvopaperit erääntymisajasta riippumatta sekä kiinteäkorkoiset arvopaperit, joiden jäljellä oleva erääntymisaika on enintään yksi vuosi, alkuperäisestä erääntymisajasta riippumatta. Kiinteäkorkoiset arvopaperit ovat lunastettavissa 100 prosenttiin nimellisarvosta erääntymispäivänä, kun taas vaihtuvakorkoiset arvopaperit voidaan yleensä myydä lähes 100 prosentin hintaan riippumatta niiden jäljellä olevasta erääntymisajasta, kunhan niiden luottoriski heijastaa niiden luotto-ominaisuuksia. Jotta säilytetään tasapaino niiden instrumenttien välillä, joilla saadaan tarvittava likviditeetti, vähintään 100 miljoonaa euroa pidetään rahamarkkinasijoituksina, erityisesti pankkitalletuksina.
Komission ja EIP:n yhteisellä sopimuksella on laadittu luettelo pankeista, joihin talletuksia voidaan tehdä. Luetteloa on jouduttu tarkistamaan säännöllisin väliajoin, koska talletuspankkien luokitukset muuttuvat. Kaikkien pankkien Moody’s-luokitus on vähintään P1 lyhytaikaisissa sijoituksissa tai vastaava Standard & Poors- tai Fitch-luokitus. Näihin pankkeihin tehtävissä sijoituksissa sovelletaan sääntöjä, joiden tarkoituksena on turvata kilpailukykyinen tuotto ja riskien hajauttaminen.
3.2.2.2.
Tulos
Rahaston absoluuttinen tuotto oli +7,7963 prosenttia vuoden aikana.
Vuonna 2012 heikko kasvu yhdistettynä sijoitusten siirtoihin, jotka johtuivat valtioriskiä koskevasta huolesta euroalueen reunamaissa, johti siihen, että korkean luokituksen saaneiden valtioiden velan tuotto jäi ennätyksellisen alhaiseksi. Euroalueen ydin- ja reunamaiden välinen finanssialan pirstoutuminen oli pahimmillaan, jos tarkastellaan pääomapakoa reunamaista. 
EKP:llä oli vuonna 2012 olennainen rooli valtion joukkovelkakirjalainojen kannalta. Ensimmäisellä vuosineljänneksellä sen rajattomat toimet maksuvalmiuden parantamiseksi sekä kaksi kolmen vuoden mittaista pitempiaikaista rahoitusoperaatiota lievittivät rahoitusvaikeuksia osassa pankeista ja helpottivat tiettyjen valtioiden, erityisesti Espanjan ja Italian, arvopapereiden sijoittamista. Ilmoittamalla valtionvelan osto-ohjelmasta (rahapoliittiset suorat kaupat, Outright Monetary Transactions, OMT) EKP tiukensi heikommassa asemassa olevien euroalueen jäsenvaltioiden marginaaleja huomattavasti vuoden loppua kohden.
Tämä kehitys sekä muut toimenpiteet, joihin kriisin seurauksena ryhdyttiin, vaikuttivat rahaston tulokseen myönteisesti (ks. tarkemmin valmisteluasiakirjan 1.4 kohta ”Tulos”).
3.2.2.3.
Rahoitustoiminnan tuotot
Vuonna 2012 rahaston käteisvarat ja muut rahavarat ja arvopaperisijoitukset tuottivat korkoja yhteensä 47 722 795,64 euroa. Nämä korot jakautuivat seuraavasti:
	Kuvaus:
	2012
	2011

	Käteisvarojen ja muiden rahavarojen korkotuotot
	2 152 817,58
	4 118 369,38 

	Lyhytaikaisista talletuksista saadut korot
	2 660 950,98 
	3 797 877,59 

	Lyhytaikaisista talletuksista kertyneiden korkojen muutos
	(522 446,95) 
	302 578,68 

	Käyttötilien korot
	14 313,55 
	17 913,11 

	Myytävissä olevien sijoitusten korkotuotot
	36 869 194,02
	40 771 673,71 

	Saadut korot – myytävissä olevien sijoitusten salkku
	38 824 106,90 
	41 853 323,85 

	Kertyneiden korkojen muutos – myytävissä olevien sijoitusten salkku
	(1 367 664,30) 
	(650 729,87) 

	Arvonkorotus/arvonalennus
	(587 248,58) 
	(430 920,27) 

	Arvopapereiden lainaksi antamisesta saadut tulot
	104 765,51
	86 225,62 

	Rahoitusvarojen toteutuneet myyntivoitot
	8 596 018,53
	– 

	Rahaston rahoitusomaisuuden sijoittamisesta saadut korot
	47 722 795,64
	44 976 268,71 


Korkotuotot esitetään varainhoitovuoden tuloksessa.
3.2.2.4.
Rahoitustoiminnan kulut
Rahoitustoiminnan kulut olivat (3 793 465,24 euroa), josta (2 781 347,56 euroa) liittyy myytävissä olevien sijoitusten toteutuneisiin myyntitappioihin. Loput kuluista sisältävät EIP:n hallinnointipalkkiot (805 306,70 euroa), muut rahoituskulut (114 725,87 euroa), ulkopuoliset tilintarkastusmaksut (31 800,00 euroa) ja käsittelymaksut (60 285,11 euroa).
4.
Rahaston varojen käyttö
Rahaston varojen käytöllä tarkoitetaan kaikkia rahaston rahoitussitoumuksia.
4.1.
Viivästyneiden erien suorittaminen
· Rahastolle maksulaiminlyöntien vuoksi esitettävät takausvaateet
Syyrian tilanteen heikennyttyä ulkoasiainneuvosto, Euroopan parlamentti ja neuvosto tekivät vuonna 2011 joitakin Syyriaa koskevia päätöksiä. Ne esimerkiksi kielsivät nykyisiin lainasopimuksiin liittyvät EIP:n maksut ja keskeyttivät valtion hankkeisiin Syyriassa liittyvät, EIP:n teknistä apua koskevat sopimukset. Kyseinen päätös on sittemmin vahvistettu 1. joulukuuta 2011 hyväksytyllä neuvoston päätöksellä 2011/782/YUTP ja 18. tammikuuta 2012 annetulla neuvoston asetuksella (EU) N:o 36/2012.
Tämän seurauksena EIP ei ole toukokuun 2010 jälkeen toteuttanut uusia rahoitustoimia, ja kaikki käynnissä olevat maksut ja teknisen avun palvelut Syyrian arabitasavallalle keskeytettiin toistaiseksi marraskuussa 2011.
Vaikka Syyria oli viime vuosina maksanut lainojaan keskuspankille täysimääräisesti ja ajoissa, EIP:llä on ollut marraskuusta 2011 lähtien erääntyviä valtionlainaa koskevia saatavia Syyrialta.
 Näin ollen ja EU:n ja EIP:n välisen takuusopimuksen mukaisesti EIP on turvautunut EU:n takuurahastoon neljästi vuoden 2012 aikana. Rahastosta on maksettu kaikkiaan 42 miljoonaa euroa. Vuonna 2012 suoritettiin kaksi maksua (24 miljoonaa euroa) ja 2,1 miljoonaa euroa perittiin takaisin. Kaksi muuta vaadetta (17,9 miljoonaa euroa) erääntyvät vuoden 2013 ensimmäisellä neljänneksellä.
· Raportointipäivän jälkeiset tapahtumat
Huhtikuun 30. päivään 2013 mennessä Syyrialle oli esitetty kolme uutta viivästyneitä eriä koskevaa vaadetta, joiden kokonaissumma oli 16,2 miljoonaa euroa. 
4.2.
EIP:n palkkio
Yleissopimuksen toisessa täydennyksessä, joka allekirjoitettiin 26. huhtikuuta ja 8. toukokuuta 2002, määrätään, että pankin palkkio lasketaan soveltamalla rahaston rahoitusomaisuuden kuhunkin erään alenevaa vuosipalkkioprosenttia. Palkkio lasketaan rahaston vuotuisten varojen keskimääräisestä arvosta.
Vuonna 2012 EIP:n palkkioksi vahvistettiin 805 306,70 euroa, joka merkittiin tuloslaskelmaan ja kirjattiin taseeseen siirtovelkana. 
� 	EUVL L 145, 10.6.2009, s. 10 (’rahastoasetus’).


� 	Rahastoasetuksessa säädetään, että rahaston kattamat toimet jäsenyyteen valmistautuvien maiden hyväksi pysyvät unioniin liittymisen jälkeenkin EU:n takauksen piirissä. Ne eivät kuitenkaan enää liittymispäivän jälkeen ole EU:n ulkosuhteisiin liittyviä hankkeita, vaan ne katetaan rahaston sijaan suoraan Euroopan unionin yleisestä talousarviosta.


� 	Tämä johtuu osittain siitä, että kirjeenvaihtajapankit estävät erilaisten seuraamusjärjestelmien tuloksena niiden varojen maksun, joita Syyria on siirtämässä EIP:lle.


� 	Muut siirtyvät erät sisältävät mahdolliset valuuttakurssierot, jotka on maksettava muiden velkojen osalta (lähinnä kyseessä ovat EIP:lle kuuluvat takaisinperintämaksut).


� 	Valmisteluasiakirjan 3 kohta: Rahaston taloudellinen tilanne 31. joulukuuta 2012


� 	Vuoden 2011 kertomuksessa oli pääoman ja kertyneen ylijäämän tasoa koskeva raportointivirhe, joka ei vaikuttanut ilmoitettavaan kokonaissummaan. Vertailutiedot vuodelta 2011 on korjattu vastaavasti.


� 	Neuvoston asetus (EY, Euratom) N:o 89/2007, annettu 30 päivänä tammikuuta 2007, takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta (EUVL L 22, 31.1.2007, s. 1).


� 	Sopimusta on muutettu 17. ja 23. syyskuuta 1996 tehdyllä täydennyksellä N:o 1, 26. huhtikuuta ja 8. toukokuuta 2002 tehdyllä täydennyksellä N:o 2, 25. helmikuuta 2008 tehdyllä täydennyksellä N:o 3 ja 9. marraskuuta 2010 tehdyllä täydennyksellä N:o 4.


� 	Tämä johtuu osittain siitä, että kirjeenvaihtajapankit estävät erilaisten seuraamusjärjestelmien tuloksena niiden varojen maksun, joita Syyria on siirtämässä EIP:lle.

